***PRESSEMELDING Oslo, 11. oktober 2016***

**Optimera åpner fabrikk for elementproduksjon i Tysnes**

**Optimera Byggsystemer har utvidet sin kapasitet på takstoler, konstruksjonspakker og bygningselementer. Onsdag 12. oktober 2016 arrangerer de en storstilt åpningsfest på den nye elementfabrikken i Tysnes.**

**Ordføreren kommer**

**Vi har invitert våre kunder og samarbeidspartnere til en skikkelig markering av denne dagen. Ordføreren kommer og det vil bli servert mat og arrangert omvisning på fabrikken. Jeg oppfordrer alle som er interessert og engasjert fagområdet til å ta turen innom i morgen. Dette er en viktig og god dag for oss og hele lokalsamfunnet,** sier direktør i Optimera Byggsystemer Stene Bergsløkken.

**Program for dagen:**
12.00: Lunsj/fingermat

12.30: Offisiell åpning og klipping av snor

v/ordfører Kåre Martin Kleppe og Stene

Bergsløkken, direktør i Byggsystemer

13.00: Omvisning i fabrikk

14.30: Foredrag teknisk godkjenning

v/Christoffer Aas Clementz, teknisk sjef

15.00: Middag med forfriskninger

17:00 SLUTT

**Adresse Tysnes:**Optimera ByggsystemerHeningen 72
5685 Ugdal

**God lokal forankring**Etableringen på Tysnes er et samarbeid mellom Optimera AS og de lokale selskapene Byggmester Hitland (Hitland gruppen AS) og entreprenøren Fronta (Fronta invest AS).

Navnet på driftsselskapet i Tysnes er Optimera Prefab Vest AS.

Optimera er i dag et landsdekkende selskap med stor distribusjonskraft og det stilles store forventninger til denne satsningen.

― Dette er et marked i vekst og vi er langsiktige i våre investeringer. Vi har en god lokal forankring og har fått inn de fagpersonene vi trenger for å bygge en bra produksjon i Tysnes, sier Bergsløkken.

**Store investeringer**

Før åpningen av fabrikken er det investerer i nytt anlegg for produksjon av takstoler. Det er også lagt inn store ressurser i forbedring det eksisterende anlegget for produksjon av elementer.

‒ Nå i starten kan vi tilby elementer og takstoler, men mer tradisjonelle precut- og konstruksjonspakker vil komme etter hvert. Vi ser at bygging med elementer i økende grad erstatter den tradisjonelle plassbyggingen der man kapper og tilpasser på byggeplassen. Vi kan nå tilby gode produkter til dette markedet og jeg har stor tro på fremtiden. Dette blir en spennende reise for oss på fabrikken, sier daglig leder Bjarte Litlabø.

Klimaendringer, miljøhensyn og stadig større krav til energieffektive og tette bygg bidrar til at skiftet fra plassbygging til konstruksjonspakker nå skjer raskere enn mange kanskje klarte å forutse. Markedet opplever nå en tydelig økning i etterspørselen etter ferdige byggingsellementer og konstruksjonspakker.

 **Investerer for vekst**Optimera Byggsystemer har en tydelig vekststrategi og omsetter nå for ca 330 millioner innenfor elementer, Precut og konstruksjonspakker. Etableringen i Tysnes bidrar til å befeste selskapets posisjon som totalleverandør til både nybygg- og rehabiliteringsmarkedet. Bergsløkken forteller at det investeres betydelige midler når man nå starter opp igjen produksjonen på Tysnes og det investeres for betydelig vekst.

– Jeg føler vi er godt rigget nå, men vi anslår veksten for denne type produkter til å være langt høyere enn for byggevarer forøvrig, avslutter en offensiv Bergsløkken.

Optimera Byggsystemer har nå produksjonssteder på Ilseng, Andebu, Stangeland og Tysnes.

**For ytterligere informasjon kontakt:**

Stene T Bergsløkken
Direktør i Optimera Byggsystemer og styreleder i Optimera Prefab Vest AS

+47 917 87 830

stene.bergslokken@optimera.no

Optimera er Norges største aktør innen salg og distribusjon av byggevarer, trelast og interiør med 152 utsalgssteder, 1900 ansatte og over 7 milliarder kroner i omsetning. Virksomheten innbefatter
Optimera Proff, Optimera Handel, Optimera Byggsystemer og kjedene, Byggi, Flisekompaniet og Montér.

Optimera er en del av det internasjonale konsernet Saint-Gobain som har 193.000 medarbeidere i 64 land og er Europas største distributør av byggevarer.